Tabelis 4 on ära toodud Kagu-Eesti ja võrdluseks ka mõne teise Eesti ilmajaamas määratud klimaatiliste aastaaegade keskmised saabumiskuupäevad ja tabelis 5 aastaaegade kestused, mis on arvutatud perioodi 1966-1998 kohta. Andmetest nähtub, et mitmel juhul esinevad märkimisväärsed territoriaalsed erinevused. Enamiku Mandri-Eesti suhtes saabuvad Kagu-Eestis kevadised klimaatilised aastaajad varem. Valgas ja Võrus algab varakevad ehk sulab lumikate umbes nädal aega varem kui Põhja-Eestis.